23MOC-59

Nafarroako Alderdi Popularraren talde parlamentarioaren eledun Javier García Jiménez jaunak, Legebiltzarraren Erregelamenduan ezarritakoaren babesean, Lurralde Kohesiorako Departamentuari zuzendutako honako mozio hau aurkezten du, Osoko Bilkuran eztabaidatzeko:

Zioen azalpena.

Eskualdeko garapena, lurraldeen lehiakortasuna eta herritarren ongizateak zerikusi handia dute, besteak beste, oinarrizko azpiegitura egokiak izatearekin, lagungarriak baitira Nafarroa lehiakorragoa eta interesgarriagoa izan dadin.

Lurraldea egituratzen duten azpiegituren artean, pertsonen eta salgaien garraio-sarea oso garrantzitsua da. Eta hala da erkidegoa egituratzen duelako eta, ondorioz, inbertsioa erakarri eta ongizatea sortzen duelako.

Madril, Bartzelona edo Europarekiko komunikazioek eta, ondorioz, garapen ekonomikoko ardatz handiekiko komunikazioek kezkatzeko moduko atzerapena dute, azken urteetan inbertsiorik egin ez delako.

Bereziki kezkagarria da AHTaren auzia. Tren-azpiegitura hori interes handikoa da Nafarroako ekonomiarentzat eta biztanleentzat, eta ezin da Europa barreneko garraio-saretik kanpo geratu, hura eraikitzea are gehiago atzeratzeagatik.

Nafarroako Gobernua jarri beharko litzateke erreklamazio horren gidaritzan, eta inbertsio handiago baten eskaria indartsuago eginen luketen babesak bilatzeko lan egin.

Horregatik guztiagatik, Nafarroako Parlamentuak:

1. Espainiako Gobernuari eskatzen dio onesteke dauden administrazio-espedienteak onets ditzan eta AHTko obrak bizkortzeko inbertsioak handitu ditzan.
2. Gobernu zentrala premiatzen du AHTaren Aragoiko eta Nafarroako tarteak eraikitzeko prozesua azkartu dezan, inbertsioa areagotu dezan eta tarte horiek garatzeko egutegia presta dezan, trena Iruñera heldu arte.
3. Nafarroako AHTaren eta euskal Y-aren arteko lotunea Ezkion barrena behin betikoz ebatz dezan eta lotunea eraikitzeko proiektuaren lizitazioa egin dezan.

Iruñean, 2023ko urriaren 25ean

Eleduna: Javier García Jiménez